Í síðustu viku voru í Reykjavík 13 leik - og grunnskólakennarar frá Nora Fuse í Noregi að kynna sér grænt starf í leik - og grunnskólum í borginni . Hópurinn kemur frá litlum hreppi á milli Harðangursfjarðar og Bergen . Hópurinn hafði sérstakan áhuga á að kynna sér skipulag og framkvæmd útináms í skólastarfi . Náms - og kynningsferðinni lauk á skrifstofu Menntasviðs þar sem Nanna Cristiansen verkefnisstjóri kynnti stefnu , skipulag og starf Reykjavíkurborgar og Menntamálaráðuneytisins í grænu námi . Verkefnisstjóri LÍS ræddi við hópinn og kynnti þverfaglegt samstarf um útinám í borginni og hvernig stutt er við bakið á leik - og grunnskólum varðandi starf í grenndarskógum og nærumhverfi . Margt áhugavert varð á vegi hópsins sem taldi sig hafa lært heilmikið í heimsókninni . Hópurinn þekkti ekki tálgutæknina sem notuð er hér í skólastarfi og sýndi áhuga á að kynna sér hana betur . Á myndunum má sjá Guðmund h Arngrímsson arkitekt kynna uppbyggingu á útiaðstöðu Sæmundarskóla og Nönnu Cristiansen verkefnisstjóra . Texti : Ólafur Oddsson , fræðslufulltrúi Skógræktar ríkisins Myndir : Ólafur Oddsson og Jón Ragnar Jónsson